Document ID: /roh_data/filtered/fineweb-2-filterrobots_roh.jsonl.gz/32695

In spert internet, ina plazza da martgà virtuala ed era in Mountain Hub, quai èn las visiuns dal project «Mia Engiadina». In dals uschènumnads Mountain Hubs era previs en la fracziun da Tschlin.
Vischnanca ha ditg na
Possessura da la chasa a Tschlin è la vischnanca da Valsot, e quella ha ditg na al project Mountain Hub. Survegnì la chasa ha Corsin Biert da Scuol, che prevesa da realisar en la chasa a Tschlin in center da medicina cumplementara.
La vischnanca è ida la via segira.
Mountain Hub
La finamira dal Mountain Hub a Tschlin fiss stada da porscher a firmas e lur collavuraturs da vegnir a lavurar en in ambient quiet e varià.
Il concept da Corsin Biert haja persvadì la suprastanza da vischnanca perquai che tal era cumplet. Tar il concept dal Mountain Hub haja quai anc dà facturs intscherts, ha declerà il president communal da Valsot.
RR actualitad 12:00